הוועדה לענייני ביקורת המדינה, כנסת 20, פרוטוקול מספר 103, 2016-03-15 09:00

קארין אלהרר: בוקר טוב לכולם, היום 15 במרץ 2016, ה' באדר ב' התשע"ו, השעה תשע ורבע עוד מעט והנושא הוא אי-מיצוי זכויות חברתיות – דוח מבקר המדינה 65ג – זוהי ישיבת מעקב.

קארין אלהרר: אנחנו בעצם בדיון שלישי בסדרת דיונים.

קארין אלהרר: האמת שלמדתי שבדיונים עקביים אפשר אפילו להשיג שינויים ולכן אנחנו מקיימים עוד דיון.

קארין אלהרר: אני רוצה לקוות שבדיון הזה נגלה שהכול נפתר ונשים את הדוח הזה ואת המימצאים בהיכל התהילה ובארכיון בהתאמה.

קארין אלהרר: היום אנחנו רוצים לקבל את המשך התשובות, מה שטרם ניתן, בלי דיחוי נוסף, ליאורה, האם אתם רוצים משהו?

<ליאורה שמעוני: אנחנו יודעים שנעשית פעילות אבל, כפי שאנו זוכרים מהדיון האחרון שהיה לנו - - - והיו כמה התחייבויות גם של משרד הבריאות, גם משרד הבינוי - - -

קארין אלהרר: ואת זה באנו לבדוק היום, אז נתחיל עם משרד הבריאות, נציגים, שלום אדוני, שם ותפקיד.

<עבדאללה זועבי: עבדאללה זועבי, אגף הפיקוח על קופות חולים, כלכלן ורואה חשבון בתפקיד ואחראי על אתר "כל הבריאות" call.gov.il.

קארין אלהרר: שלום, נעים מאוד.

קארין אלהרר: גבירתי גם?

<שני דהן: שני דהאן, מנהלת מוקד "כל הבריאות".

קארין אלהרר: טוב, אז נתחיל עם הנושא של מיצוי זכויות ניצולי שואה בבתי חולים ובקופות חולים, על ידי עובדים סוציאליים.

קארין אלהרר: דֻווח בדיון הקודם שהנושא הוקפא עקב היעדר תקציב, שלחנו מכתב לשר האוצר שלא הגיב, שר הבריאות אמר שזה הופסק בעבר, השאלה המתבקשת היא האם יש כוונה להחזיר את השרות ומתי?

<שני דהן: אני הבנתי מן הדוח הקודם שתהיה פניה ישירה שלָךְ לשר ליצמן.

קארין אלהרר: או.

קארין אלהרר: קיי.

<שני דהן: זה לא עניין של עשייה, זה עניין של - - -

קארין אלהרר: אין לי בעיה, האם השר נמצא כאן כדי להגיד מתי זה חוזר?

קארין אלהרר: אם אפשר לברר את זה עוד בזמן הדיון ולחזור אלי עם תשובה בנושא.

קארין אלהרר: אתר "כל הבריאות", אחרי הדיון הראשון אמרו שהם מסדרים הנגשה של האתר אז אני רוצה לדעת איפה הדברים עומדים.

<עבדאללה זועבי: באוקטובר 2014 השקנו את אתר "כל הבריאות", הוא האתר הממשלתי הראשון שמנגיש זכויות רפואיות לציבור.

<עבדאללה זועבי: הציבור מוזמן להיכנס לאתר כדי לבדוק את הזכאות שלו במסגרת סל הבריאות הממשלתי והשב"ן.

<עבדאללה זועבי: השב"ן הוא הביטוחים הפרטיים של הקופות.

<עבדאללה זועבי: האתר מכיל כעת יותר מ-8,000 ערכים כשאני מדבר על ערך שהוא זכות שקיימת באתר.

<עבדאללה זועבי: מאז הקמת האתר נכנסו מעל חצי מיליון צופים, שגלשו ליותר משני מיליון וחצי דפי מידע.

<עבדאללה זועבי: מונחת על שולחנך, כבוד היושבת ראש, ההנגשה הנוספת של האתר – אנחנו גם מנגישים את זה בחמש שפות דרך עלונים שאנחנו מחלקים בבתי חולים, בכנסים, בארגוני חולים, בחמש שפות – בעברית, ערבית, אנגלית, אמהרית ורוסית.

<עבדאללה זועבי: כמו כן גם מונח על שולחנך המכתב הרשמי של נציבות שירות המדינה, שהקימה תחרות בשנת 2015 ואנחנו זכינו במקום הראשון, בתחרות שנקראת "התחרות לצמצום הבירוקרטיה והתייעלות בין כל משרדי הממשלה".

קארין אלהרר: תגיד לי משהו פשוט, שאפשר לעשות.

קארין אלהרר: למה כשאני מקישה "זכויות רפואיות" ב"גוגל", זה לא המופע הראשון, למשל?

<עבדאללה זועבי: אני ארשום את זה לעצמי אבל, זה שירות שניקנה על ידי "גוגל" ואם את מקישה ב"גוגל" "כל הבריאות" בכ"ף, את תקבלי שם את התוצאה הראשונה.

<עבדאללה זועבי: אני מבטיח לרשום את זה ולברר את זה מול - - -

קארין אלהרר: סתם, אתה יודע, כאזרחית שעוסקת עם "גוגל".

<עבדאללה זועבי: רכשנו מ"גוגל" את השרות.

<עבדאללה זועבי: אגב, יש לנו בתוך האתר שלנו מנוע חיפוש שעובד בצורת "גוגל", את מוזמנת וכל אחד משמונה מיליון התושבים מוזמן להיכנס ולחפש באמצעות ה-google search שיש לנו בתוך האתר.

<עבדאללה זועבי: אפשר לחפש באופן חופשי, אפשר גם לחפש לפי קטיגוריות, אנחנו הינגשנו את המידע גם לפי קטיגוריות.

<עבדאללה זועבי: האתר מעודכן נכון ליום הזה.

<עבדאללה זועבי: להקים את האתר זה יפה אבל צריך גם לעדכן אותו בשוטף.

<עבדאללה זועבי: אנחנו, גם כאגף שמאשר לקופות את התכניות של הגבייה, אנחנו מעדכנים את זה כמעט באופן יומי, כולל ה'חוזרים', אז האתר מבחינתנו הוא פלטפורמה שמכילה בתוכה את הסל האחיד של כל הקופות ואת השב"נים.

<עבדאללה זועבי: חוץ מזה, האתר הוא המקום להשוות בין כלל הקופות, מה נותנת כל קופה, מה תהיה ההשתתפות העצמית, כלומר מהו התשלום שמשלם האזרח - - -

<ליאורה שמעוני: זה אישי?

<ליאורה שמעוני: כלומר, אני יכולה להיכנס - - -

<קריאה: לא, זה לא - - -

<ליאורה שמעוני: זה לא אישי.

<עבדאללה זועבי: האתר מונגש ללא - - -

<ליאורה שמעוני: רק לזכויות באופן כללי?

<עבדאללה זועבי: מה זאת אומרת 'באופן כללי'?

<ליאורה שמעוני: זה לא - - -

קארין אלהרר: אין איזה מחשבון - - -

<ליאורה שמעוני: אם אני מקישה את השם שלי ואת תעודת הזהות שלי אז אני יכולה לדעת מה כל הזכויות שלי, בעקבות כל המידע הקיים היום בקופה?

<עבדאללה זועבי: נכון להיום האתר מונגש באופן כללי ללא אזור פרסונאלי אבל בשנת 2016 כן יהיה מה שנקרא שדה פרסונאלי.

<עבדאללה זועבי: שדה פרסונאלי יאפשר לך – כמובן שהאפשרות להיכנס בצורה אנונימית תישאר אבל, האזור הפרסונאלי יאפשר לך להקיש שָם תעודת זהות ותקבלי שָם את כל רשימת הבטוחים שאת שייכת אליהם, גם של קופות חולים, גם של חברות בטוח מסחריות ושוב זה אמור - - -

<ישראל אקשטיין: לרבות הבטוח הסיעודי?

<עבדאללה זועבי: מה?

<קריאה: גם מה שבתוך הסיעודי?

<עבדאללה זועבי: לרבות בטוח סיעודי, כן, אמור למנוע כפל ביטוחי, אמור לצמצם את ההוצאה הפרטית בתחום הבריאות.

קארין אלהרר: או.

קארין אלהרר: קיי.

קארין אלהרר: ומצב הנגישות לאנשים עם מוגבלויות?

<עבדאללה זועבי: אנחנו עשינו בדיקת סקר גם במהלך השנה הזאת, אנחנו אמורים לקבל תקציב מן המשרד כדי להתאים את האתר לבעלי מוגבלויות שונות.

<עבדאללה זועבי: יש לנו סרטון שגם מונגש לבעלי קשיי שמיעה.

<עבדאללה זועבי: הסרטון מוקרן היום על גבי מסכים בתוך בתי חולים, אנחנו הגענו ליותר מ-25% של בתי החולים בארץ, מעבירים הדרכות והרצאות ומקרינים שם את הסרטון כדי להסביר לכלל הציבור - - -

קארין אלהרר: בסדר, אדוני אבל, אם יש סרטון ונניח שאני עם מוגבלות שדורשת הנגשה, אני רואה את הסרטון ומאוד מתלהבת ואז אני באה הביתה, זה מה שהתכוונתם, שאני אפתח במחשב את האתר ואני אראה את כל הזכויות שלי אבל, אם האתר לא מונגש אז מה קיבלתי חוץ ממפח נפש?

<עבדאללה זועבי: שני דברים שאנחנו עכשיו שוקדים על עשייתם במהלך שנת 2016, בנוסף לשדה הפרסונאלי, הם התאמת האתר לבעלי זכויות - - -

קארין אלהרר: מתי זה יהיה מוכן?

<עבדאללה זועבי: במהלך שנת 2016 וכמובן, אנחנו צריכים גם לתרגם את האתר עצמו.

<עבדאללה זועבי: שוב, אני מדגיש, האתר עצמו נמצא אך ורק בעברית, העלונים שיש בידך הם מונגשים בכמה שפות, אנחנו אמורים גם לקבל תקציב, אנחנו נעבוד כדי לתרגם את האתר לשפות השונות, כפי שהתבקשנו לפי החוק.

קארין אלהרר: או.

קארין אלהרר: קיי.

קארין אלהרר: 2016 התחילה אז מתי, עד מתי ב-2016?

<עבדאללה זועבי: אני מאמין שבמהלך הקיץ אני אתן תשובה יותר מדויקת לשאלה מתי אנחנו נקיים את שתי המשימות האלה.

<שני דהן: אגב, במוקד "כל הבריאות", המוקד שנותן תמיכה לאתר, נותנים מידע בחמש שפות, כולל תרגום רפואי סימולטני, אז זה נותן מענה לעניין השפות בצורך הזה.

<שני דהן: אם מישהו לא יכול לקבל מידע מתוך האתר בשפה שלו אז הוא יכול לקבל אותו דרך המוקד.

<ליאורה שמעוני: רציתי אבל להעיר דבר אחד.

<ליאורה שמעוני: יש הבדל בין מידע שמונגש באופן אקטיבי לבין מידע שמונגש באופן פסיבי, כלומר, מה שעושים, מה שנקרא, מה שקופת חולים "כללית" עשתה זה איזשהו צעד שהוא חיובי והוא יוצר מצב שהוא טוב ממה שהיה בעבר אבל, לדעתי, זה לא היעד שלשם צריך להגיע, כי היעד צריך להיות כזה שאני מקישה את מספר תעודת הזהות שלי ואם חס וחלילה יש לי סכרת אז אני יודעת שאם יש לי סכרת מגיע לי את זה ואת זה ואת זה, כדאי שאני אתייעץ עם דיאטנית וכדאי שאני אעשה פעילות ספורטיבית כזו או אחרת אבל, שזה יהיה משהו אישי.

<ליאורה שמעוני: כרגע זה לא אישי, כרגע זה משהו שהוא ייתן לי את הביטוחים הכללים - - -

<שני דהן: אלה שני דברים שונים.

<ליאורה שמעוני: בסדר, אני יודעת שאלה שני דברים שונים אבל לשם צריך להגיע.

<ליאורה שמעוני: הפעולה הזו תאפשר גם לקופה מהצד השני, לעמוד על שיעור מיצוי הזכויות של הלקוחות שלה, כלומר, כרגע הקופה לא יודעת, היא לא עושה פעולות על מנת שהלקוחות ימצו את הזכויות שלהם אז לעשות - - -

<שני דהן: אנחנו עובדים כרגע על שני - - -

<ליאורה שמעוני: כאשר יתבצע מה שאני אומרת, שכל מבוטח יוכל יהיה להיכנס לאתר ולדעת מה הזכויות שלו, אז מן הצד השני זה אומר שגם הקופה תוכל לדחוף אל המבוטח את הזכויות שמגיעות לו, וזה החלק האקטיבי.

<קריאה: כי הרי לקופה יש מערכת שיודעת לזהות לפי - - -

<שני דהן: אנחנו עובדים כרגע על הקמה של מוקד זכויות והנגשה שלהן, בתוך מוקד "כל הבריאות".

<שני דהן: שותפים לזה גם הקופות, גם בתי החולים, גם משרדי ממשלה אחרים וגופים אחרים, כרגע נכתב הסטנדרט למתן הזכויות ולהנגשה שלהן וזה יקרה תוך כדי 2016, עם מוקד שיעלה לאוויר וייתן מידע אישי – כולל מהקופות.

<שני דהן: זה יעזור, כשאת במצב של סכרת או מחלה - - -

<קריאה: במוקד הזה יהיה להם את המידע?

<קריאה: יהיה להם את המידע מתוך המערכות והעדכונים של הקופה?

<שני דהן: הכול, גם - - -

קארין אלהרר: עד סוף 2016 הדבר הזה אמור להיות באוויר.

<שני דהן: להיות באוויר, כן.

קארין אלהרר: או.

קארין אלהרר: קיי.

קארין אלהרר: , רשמנו לפנינו.

קארין אלהרר: טפסי 17.

קארין אלהרר: בדיון הקודם עלה שיש אוכלוסיות שצריכות לקבל טופס 17 באופן קבוע, אמרו שישתפר בינואר 2016, על פי השעון שלי אנחנו במרץ 2016, האם יש כבר הסדר קבוע?

<עבדאללה זועבי: נכון לעכשיו לא.

קארין אלהרר: למה?

<עבדאללה זועבי: אברר את הנושא.

<עבדאללה זועבי: אני לא מוסמך לתת תשובה בהקשר הזה אבל אני אברר, בתור נציג שנשלח על ידי האגף והמשרד, אני אברר את הנושא ואחזור עם תשובה.

קארין אלהרר: טוב, רק הערה לסדר, שכשמגיעים לדיון אז מבחינתי אתה המוסמך לענות.

קארין אלהרר: בטוח לאומי, מי נציגי הבטוח הלאומי?

קארין אלהרר: שלום גבירתי.

קארין אלהרר: נגישות אתר האינטרנט, האם האתר הונגש בצורה מלאה?

<דבורה בן ישעיהו: ככל הידוע לי כן.

קארין אלהרר: לכבדי ראיה - - -

<דבורה בן ישעיהו: יש אפשרות להגדיל את הכתב, יש אפשרות - - -

קארין אלהרר: באיזו רמה האתר נגיש?

<דבורה בן ישעיהו: אני חושבת שברמה הגבוהה ביותר, אני לא באתי מוכנה לנושא הזה, זה לא מופיע לי בדוח.

<קריאה: דווקא - - - האתר של בטוח לאומי - - -

קארין אלהרר: או.

קארין אלהרר: קיי.

קארין אלהרר: בסדר גמור אבל לא, בדיון הקודם – שהשתתף בו מנכל המוסד לבטוח לאומי, דובר על כך שישנן אוכלוסיות שזה עדיין לא נגיש להן, עובדים על זה, לא התחייבו לזמן סיום, אז באופן יחסי - - - ברכותינו ו'ישר כח' גדול, אני רק רוצה לדעת האם - - -

<דבורה בן ישעיהו: אני יודעת שתמיד פועלים, אני בקשר רציף עם מנהלת האתר ואנחנו כל הזמן פועלים לשיפור ההנגשה.

<דבורה בן ישעיהו: אני לא יודעת בדיוק באיזה נושא כרגע - - -

קארין אלהרר: אני אעזור, אני אעזור.

קארין אלהרר: החלק האישי לא היה מונגש, מה שהיה מונגש זה האינפורמציה הכללית - - -

<דבורה בן ישעיהו: אני מניחה שזה בעבודה - - -

קארין אלהרר: אם אנחנו רוצים באמת להפוך את העניין של מיצוי זכויות לדבר ישים, אז האזור האישי בוודאי צריך להיות מונגש.

<דבורה בן ישעיהו: נכון.

קארין אלהרר: אז אני מבקשת לדעת האם הדבר הזה בוצע כבר?

<דבורה בן ישעיהו: ייבדק.

קארין אלהרר: טוב, סטטוס של מדידת מיצוי זכויות.

קארין אלהרר: האם יש עדיין זכויות שלא נערכו עבורן מדידות?

<דבורה בן ישעיהו: לגבי אבטלה נעשה מחקר וגם ניבנתה מערכת למיצוי זכויות.

<דבורה בן ישעיהו: בנושא מילואים, אמור להתבצע איזשהו סקר, אנחנו גם שולחים מכתבים, אנחנו בקשר עם צה"ל, שולחים מכתבים לכל מי שלא מיצה את זכותו לתגמולי מילואים וכבר הגיעו אלינו אלפי תביעות.

<דבורה בן ישעיהו: אנחנו כרגע עבדנו על שנת 2013, גם לשנת 2014 נעשית עבודה במהלך השנה הנוכחית.

<דבורה בן ישעיהו: דמי לידה גם - - -

קארין אלהרר: גבירתי, מה השם רק?

<דבורה בן ישעיהו: דבורה.

קארין אלהרר: דבורה, מכיוון שיש לנו רק עד עשר ואני רוצה לקבל תשובות לשאלות, השאלה שלי הייתה רק האם יש זכויות שלא התקיימה לגביהן מדידה?

<דבורה בן ישעיהו: הבטחת הכנסה, המחקר עדיין בתהליך.

<דבורה בן ישעיהו: גם יש בעיה - - -

קארין אלהרר: רק הבטחת הכנסה?

<דבורה בן ישעיהו: הבטחת הכנסה בעיקר, כן.

<ליאורה שמעוני: תביעות?

<ישראל אקשטיין: היא מתייחסת לסעיף בדוח שמדבר על מינהל מחקר שבא ואומר ש"בט"ל הוסיף כי בשנה הקרובה יתמקד במדד מיצוי - - - משמעותי" הרי הביקורת הייתה שלא מודדים את כל הקצבאות או את רוב הקצבאות, כי מעט מאוד - - - נבחנו, לכך היא מכוונת.

<ישראל אקשטיין: מה המצב מבחינת המחקרים של בטוח לאומי מבחינת מיצוי זכויות לשתי קצבאות?

<דבורה בן ישעיהו: זה עדיין בתכנון לשנה הקרובה.

<דבורה בן ישעיהו: עדיין לא בוצע.

קארין אלהרר: אני חייבת להודות שהבוקר אני לא מצליחה להבין את התשובות שנותנים לי.

<דבורה בן ישעיהו: אני לא מצליחה להבין את השאלות.

קארין אלהרר: נראה לי שהייתי די ברורה אבל יכול להיות שהבעיה היא אצלי.

קארין אלהרר: אני רק שואלת, תראי, כשאומרים 'זה יהיה' – ואת זה אני אומרת גם למשרד הבריאות, 'זה יהיה' – את זה הבנתי קודם, לא הייתי צריכה לכנס את כולם הבוקר כדי לשמוע את ה'זה יהיה'.

קארין אלהרר: אני רוצה לדעת לוח זמנים – מתי זה יהיה?

<דבורה בן ישעיהו: כי זה מה - - -

קארין אלהרר: את מבינה שלא צריך דיון בוועדה, אפשר לשלוח מכתבים קטנים כאלה 'זה יהיה'.

<דבורה בן ישעיהו: אני חושבת שגם יש תהליכים, גבירתי בטח יודעת שדברים לא קורים באותו חודש ולא - - -

קארין אלהרר: אני יודעת שמשרד ממשלתי, שמקבל תקצוב אחת לשנה, באופן מוסדר, תקצוב שהוא בדרך כלל מסומן לפרויקטים מסוימים, צריך לדעת מהם היעדים שהוא מציב לעצמו.

קארין אלהרר: אם יעמוד ביעדים או לא יעמוד ביעדים – זה עניין אחר, אבל יעד חייב להיות למשרד?

קארין אלהרר: חייב.

קארין אלהרר: יש פרויקטים שצריך לבצע – צריך - - -

<דבורה בן ישעיהו: זה מבוצע.

קארין אלהרר: אז אני רק שואלת מהו היעד?

<דבורה בן ישעיהו: אני לא יודעת, אני אבדוק ואני אשיב.

קארין אלהרר: או.

קארין אלהרר: קיי.

קארין אלהרר: אני רוצה אולי לחזור על המשפט הראשון שאמרתי.

קארין אלהרר: זה דיון שלישי.

קארין אלהרר: אנחנו עושים follow up, אני לא מממציאה עכשיו דברים.

קארין אלהרר: זה דיון שמתקיים בעקבות דיונים קודמים שהיו, השאלות – אני מרגישה, הן אותן שאלות ולצערי, התשובות הן אותן תשובות.

<קריאה: אם זה - - -

קארין אלהרר: מה?

<דבורה בן ישעיהו: הוא התחייב.

<דבורה בן ישעיהו: בטוח לאומי הודיע שבשנה הקרובה הוא מתכוון לעשות את זה.

קארין אלהרר: השאלה - - -

<דבורה בן ישעיהו: אנחנו לא יודעים.

קארין אלהרר: האם הייתה עלייה במיצוי הזכויות של קצבאות הנכות ואבטחת הכנסה מאז הדיון האחרון בנובמבר?

קארין אלהרר: האם נעשתה פנייה יזומה לזכאים?

<דבורה בן ישעיהו: לא ידוע לי.

קארין אלהרר: טוב, אני את הדיון הזה לא ממשיכה, אני מצטערת.

קארין אלהרר: בטוח לאומי יחזור ביום חמישי לתת תשובות מדויקות.

<ליאורה שמעוני: עד היום אנשים לא יודעים אם הם זכאים.

קארין אלהרר: תודה.

קארין אלהרר: משרד הבינוי והשיכון.

<ליאורה שמעוני: זכאים לקצבות.

קארין אלהרר: משרד הבינוי והשיכון, שילוב מידע עם הבטוח הלאומי ורשות המסים – האם יש חדש, רונן?

קארין אלהרר: אין חדש.

קארין אלהרר: משרד המשפטים נמצא?

<רונן כהן: דיון היה אמור להיות ב-7 לחודש, דחו אותו ל-23 לחודש.

קארין אלהרר: בואי, גבירתי, תצטרפי.

קארין אלהרר: בוקר טוב גבירתי, שם ותפקיד.

<הדיל יונס: הדיל יונס, יעוץ וחקיקה, משרד המשפטים.

קארין אלהרר: שלום.

קארין אלהרר: תראי, היה כבר סיכום בין רשות המסים למשרד הבינוי והשיכון, והבנתי שמשרד המשפטים מעמיד את המצב על כנו ולא נותן להמשיך בתהליך, למה?

<הדיל יונס: לא עודכנתי לגבי הנושא הזה, זה לא בתחום טיפולי.

קארין אלהרר: לא, זה לא אמתי מה שקורה הבוקר.

<הדיל יונס: השאלות גם לא הופנו אליי לפני זה.

קארין אלהרר: לצורך מה שלחו אותך לדיון?

קארין אלהרר: שקט.

קארין אלהרר: לצורך מה שלחו אותך לדיון?

<הדיל יונס: סליחה?

קארין אלהרר: מה הנושא של הדיון?

<הדיל יונס: מאחר וחלק מנושאי הטיפול שלי הוא זכויות חברתיות אז אני כאן, כנציגה של ענייני זכויות חברתיות.

<הדיל יונס: אני לא מטפלת ומעודכנת בכל הנושאים שמגיעים - - -

קארין אלהרר: שקשורים בזכויות חברתיות?

<הדיל יונס: למחלקת חקיקה, כי יש שם דיפרנטורה - - -

קארין אלהרר: זה נושא שהוא קשור בטבור לזכויות חברתיות, השאלה היא אם את מעודכנת לגביו.

<הדיל יונס: לא.

קארין אלהרר: לא, או.

קארין אלהרר: קיי.

<רונן כהן: מה שאני יכול להגיד הוא שהדיון היה אמור להיות ב-7 לחודש, והוא נדחה ל-23 לחודש.

<קריאה: זה הזוי לגמרי.

קארין אלהרר: ובינתיים נמתין.

קארין אלהרר: אזרחים בהמתנה.

<קריאה: להטיל הוצאות על - - -

<דבורה בן ישעיהו: גבירתי, לצורך הפרוטוקול אני רק רוצה לציין.

<דבורה בן ישעיהו: יש בפני דוח 65ג', הנושאים שאתם העליתם פה או לפחות שניים מהם, לא מופיעים בדוח אז אני לא - - -

קארין אלהרר: גבירתי הייתה צריכה להגיע לדיונים קודמים ולדעת שזה קשור לגמרי.

<דבורה בן ישעיהו: אני לא אמרתי שזה לא קשור אבל יש דברים שכן יש לנו מה להגיד עליהם וחבל שהוועדה לא תשמע או לא תתעדכן.

קארין אלהרר: הועדה מבקשת לענות לשאלות מאוד ספציפיות כי את השאר כבר שמענו.

קארין אלהרר: תודה.

<דבורה בן ישעיהו: את מה שכן - - -

קארין אלהרר: רונן - - -

<דבורה בן ישעיהו: יש עוד משהו.

קארין אלהרר: סליחה, אני באמצע.

קארין אלהרר: אפשרות להגשת טפסים באמצעות האינטרנט, בדיון הקודם אמרתם שעד פברואר תהיה אפשרות להגיש טפסים, למשל, לסיוע בשכר דירה, האם יש אופציה כזו כרגע?

<רונן כהן: קשור - - -

קארין אלהרר: לעשות תהליכים מול משרד השיכון בלי להגיע לסניפים.

<רונן כהן: לא, כרגע לא, כרגע אנחנו הולכים על איזו מערכת שקשורה ל"מחיר למשתכן" ובעקבות זה אנחנו נוכל להיעזר באותה מערכת, אבל כרגע אין בתכנית העבודה לחצי שנה הקרובה, אפשרות להגיש בקשות לסיוע באמצעות האינטרנט.

קארין אלהרר: או.

קארין אלהרר: קיי.

<רונן כהן: אנחנו מאמינים שזה יפרוץ את הדרך אבל זה לא כרגע בתכנית העבודה.

<ליאורה שמעוני: אבל זה לא באמצעות המשרד, זה באמצעות חברות.

<רונן כהן: לא, זה באמצעות אתר האינטרנט.

קארין אלהרר: אתר האינטרנט - - -

<ליאורה שמעוני: האתר הוא של המשרד או של החברות?

<רונן כהן: מה שקורה, שאנחנו הצלחנו להגיע עם רשות המסים, בעקבות הנושא של "מחיר למשתכן", הצלחנו להגיע למודל שעכשיו נמצא בשלבים אחרונים של הפיתוח שלו, כך שבאפריל אפשר יהיה לעשות הרשמה לתכנית "מחיר למשתכן" ולסגור את כל התהליך באמצעות האינטרנט.

<רונן כהן: מבחינה טכנולוגית הצלחנו להגיע למצב שבו אנחנו יכולים לעשות בדיקת נכסים מול רשות המסים באמצעות האינטרנט.

<רונן כהן: זה יאפשר לנו לפרוץ דרך לגבי שאר האוכלוסייה, אבל כרגע, בתכנית עבודה של 2016, לא מתוכננת בשלב הזה אפשרות לעשות הרשמה גם לסיוע בשכר דירה.

<רונן כהן: כרגע זה רק בתחום הזה אבל מבחינה טכנולוגית זו פריצת דרך שתאפשר לנו אחר כך לעשות את זה.

קארין אלהרר: או.

קארין אלהרר: קיי.

קארין אלהרר: מרכזי זכויות שלכם - - -

<רונן כהן: מרכזי זכויות דיווחתי בפעם שעברה.

<רונן כהן: אנחנו הקמנו בשדרות מרכז זכויות - - -

קארין אלהרר: בדיון הקודם אמרת שייפתחו ב-2016.

קארין אלהרר: האם נפתחו בשדרות ובבאר שבע?

<רונן כהן: נפתח בשדרות.

קארין אלהרר: או.

קארין אלהרר: קיי.

קארין אלהרר: האם אתם יודעים למדוד גידול של מספר הזכאים בעקבות ההקמה של אותם מרכזים?

<רונן כהן: לא, עדיין לא.

קארין אלהרר: או.

קארין אלהרר: קיי.

<רונן כהן: התחילו רק בימים האחרונים אז פילוח מספיק רחב לדעת כמה מהם - - -

קארין אלהרר: או.

קארין אלהרר: קיי.

<ליאורה שמעוני: לא הבנתי למה אי אפשר, למה המשרד לא יכול להעביר את המכתבים באמצעות הבטוח הלאומי במקום - - -

<רונן כהן: את זה צריך לשאול את הבטוח הלאומי.

<רונן כהן: הבטוח הלאומי – אנחנו דיברנו אתם על השאלה האם אנחנו יכולים להעביר מידע באמצעותם והם אמרו שזה לא אפשרי והלכנו לכיוון השני.

<רונן כהן: הלכנו לכיוון השני.

<ליאורה שמעוני: למה לא אפשרי?

<קריאה: זה אפשרי.

<קריאה: טכנית או - - - על פרטיות, כי אין פה פרטיות.

<רונן כהן: את שואלת אותי שאלה שהיא לבטוח הלאומי.

<רונן כהן: בסוף לנו אין בעיה לנסח מכתב ולהעביר לכולם, בסוף מי שצריך לעשות את זה זה הבטוח הלאומי.

<דבורה בן ישעיהו: נשלח לכל מקבלי הבטחת ההכנסה.

<רונן כהן: אני לא יכול להגיד את התשובות בשם בטוח לאומי על דבר כזה, אני יכול להגיד לכם ולדעתי, עוד פעם, לדעתי, אם נצליח, אם משרד המשפטים ייתן חוות דעת חיובית, לדעתי זה פותר.

<רונן כהן: אני גם לא יכול לענות בשם משרד המשפטים.

<ליאורה שמעוני: האם יש חוות דעת או אין חוות דעת?

<רונן כהן: הדיון היה - - -

קארין אלהרר: יש מעצור.

<רונן כהן: אנחנו סיכמנו שזה קורה והתחלנו לעבוד על הצדדים האופרטיביים כדי שזה יקרה כבר.

<רונן כהן: בנקודת זמן מסוימת משרד המשפטים אמר: רגע, אחד, שניה, hold, נכנס מישהו נוסף לתמונה, אמר: פרטיות לא פרטיות, נבדוק יותר לעומק את החוקיות של העניין הזה.

<רונן כהן: קבענו דיון ל-7 למרץ, הדיון הזה נדחה על ידי משרד המשפטים ל-23 במרץ, אנחנו, בטוח לאומי ורשות המסים מוכנים במובן שהצוותים הטכנולוגים כבר התחילו לעבוד על זה, זה לא - - -

<עוז ברקו: אם זה לא יִצלח אז אתם תחזרו ל mode של העברת מכתבים או מידע באמצעות הגורמים?

קארין אלהרר: למה שזה לא יצלח?

<רונן כהן: מאוד מקווה שזה יִצלח, אני לא רואה סיבה שזה לא יִצלח.

<רונן כהן: בדיונים היו נציגי משרד המשפטים, הם אמרו שזה נכון, רצו להעמיק יותר את הבדיקה, בסדר, שיעמיקו את הבדיקה, אני לא רואה במהלך שיש סיבה שזה לא יצליח.

קארין אלהרר: כן, אדוני.

<שלומי מולכו: מולכו שלומי, חבר הנהלה במטה מאבק הנכים.

<שלומי מולכו: את שאלת לגבי העברת מסמכים דרך אתר אינטרנט למיצוי של זכאות בעזרה בשכר דירה, אז אתמול הלכתי לעזור למישהי שהיא נכה מאוד קשה בפתח תקווה.

<שלומי מולכו: לא רק שאי אפשר להעביר להם את הניירת דרך האתר אלא גם בפקס ששולחים, אתה לא מקבל מענה.

<שלומי מולכו: אתה מנסה לעשות follow up לפקס, יש לך איזה טלפון עם כוכבית, מתקשרים לשם, זה עובר מאחד לשני, בסופו של דבר נאלצנו להגיע פיזית לשם אתמול.

<רונן כהן: ובסוף, כרגע, בשלב הזה, כל זמן שאין אימות מול מרשם האוכלוסין – וזה מה שצריך וזה מה שיקרה עכשיו במסגרת אותו - - -

<שלומי מולכו: גם בחידוש זכאות?

<שלומי מולכו: סליחה שאני שואל.

<רונן כהן: בכל מקרה אדם צריך לחתום על טופס התחייבות, יש לו מספר דברים שהוא צריך לחתום עליהם בטופס הזה, כרגע אני אומר, זה נשמע לך, זה המצב כרגע, אדם צריך להתייצב בסניף ולחתום בפני פקיד על הטופס.

<שלומי מולכו: אז גם אם נעביר את זה דרך אתר האינטרנט זה לא יעזור כרגע.

<רונן כהן: לכן אני אומר, אנחנו כבר פיתחנו מערכת שמאפשרות להעביר מסמכים.

<רונן כהן: כרגע היא נותנת מענה לסוגיה של "מחיר למשתכן" אבל טכנולוגית, זו מערכת שיכולה לשמש אותנו גם לשאר הדברים, רק צריכים להרחיב אותה.

<רונן כהן: כרגע מיקוד המאמץ הוא לעשרות אלפים שבאים כרגע עכשיו, לקבל בתחום של דירה.

<שלומי מולכו: לדעתי צריך לחשוב מה עושים במקרה של נכים קשים - - -

<רונן כהן: נכים קשים - - -

<שלומי מולכו: שאמורים להגיע לשם - - -

קארין אלהרר: הנה, הוא רוצה לענות לך.

<רונן כהן: יש לנו שירות שאנחנו מגיעים אליו.

<רונן כהן: עוד פעם, נכה קשה זה אומר שהוא מוגבל בניידות והוא לא יכול להגיע.

<רונן כהן: לנו יש שירות שאנחנו מגיעים אליו להחתים אותו אצלו בבית.

<שלומי מולכו: מהי ההגדרה שלכם למוגבל בניידות?

<שלומי מולכו: סליחה שאני נכנס לניואנסים, כי אם אדם לא יכול ללכת - - -

<רונן כהן: סליחה, אדם שלא יכול להגיע לסניף.

<רונן כהן: לא שהוא על כיסא גלגלים אלא הוא פשוט במצב סיעודי כזה שהוא לא יכול להגיע - - -

<שלומי מולכו: זה לא מענה.

<רונן כהן: או שהוא במוסד ציבורי.

<שלומי מולכו: זה לא מענה, סליחה.

<רונן כהן: יש שירות להגיע אליו.

<שלומי מולכו: סליחה שאני אומר את זה אבל - - -

קארין אלהרר: זה מענה התחלתי.

קארין אלהרר: מה שהוא מסביר - - -

<שלומי מולכו: אני מבין, אני מבין.

קארין אלהרר: שיש שירות מפותח יותר בהמשך.

קארין אלהרר: כרגע, כדי לתת מענה לS.O.S. , אז הם נותנים את השירות, מתוך תקווה שהם ְיפתחו את השירות מוקדם ככל שניתן.

קארין אלהרר: רונן, מוקדם ככל שניתן.

<שלומי מולכו: שזה יהיה רלבנטי.

קארין אלהרר: טוב, משרד הביטחון, בדיון הקודם אמרתם שתפעלו להקמת מערכת משולבת עם הבטוח הלאומי, כדי לעזור לחיילי מילואים לממש את זכויותיהם, לפי טופס 3010.

קארין אלהרר: בפעם הקודמת לא ידעתם לתת תאריך, אני אשמח לדעת, אולי הפעם.

<חוסיין חוסייסי: זה בסדר, הוקם מנגנון עם בטוח לאומי.

<חוסיין חוסייסי: במנגנון הזה, כל מי שפונה עם בקשות לגבי עֲבר, זה מועבר לצה"ל, עובר איזושהי בדיקה שאין פה תשלום כפול, שהוא לא קיבל את הימים האלה בגין תקופות אחרות, זו בדיקה שגרתית שלוקחת מספר ימים ואז, בהנחה והוא לא קיבל את הכסף שמגיע לו, מעבירים את הכספים - - -

<קריאה: לא שומעים פה כלום.

קארין אלהרר: כמה זמן לוקח תהליך?

<חוסיין חוסייסי: אנחנו הגדרנו במקסימום 45 יום, מן הרגע שהוא מגיש עד הרגע שהוא מקבל.

<חוסיין חוסייסי: צריך להבין, אלו בקשות שמוגשות בגין שנות העבר, זה יכול להיות ארבע או חמש שנים אחורה, אז הגדרנו - - -

קארין אלהרר: האם התחילו כבר לעבור כספים בעניין הזה?

<חוסיין חוסייסי: יש חלק מאנשים שקיבלו.

<חוסיין חוסייסי: אפילו - - - ממבקר המדינה אמר לי שהוא מכיר חברים שלו שקיבלו כספים.

<חוסיין חוסייסי: יש אנשים שמגיע להם, זה עדיין לא באינפורמציות שהוצגו בדוח, כי בדוח - - - גם לא הסכמנו עליו, אנחנו מעריכים - - - אנחנו לא יודעים להגיד עכשיו מהם ההיקפים כי זה עובד ב'טפטופים' אבל כל בקשה שמגיעה אנחנו בודקים אותה ומשלמים, עד עכשיו לא היה דרישה שלא קוימה.

קארין אלהרר: בקשות עבר גם?

<חוסיין חוסייסי: כן, כן, כן כל זה רק בקשות עבר, כי בשוטף המנגנון עובד מצוין.

קארין אלהרר: על העבר.

<חוסיין חוסייסי: מדברים רק על העבר.

<חוסיין חוסייסי: בשוטף היום אנחנו מקבלים מבטוח לאומי נתונים בצורה מלאה, הם מקבלים את הקבצים, הכסף מועבר לאנשים, העסק מתנהל מצוין.

קארין אלהרר: טוב.

קארין אלהרר: בבקשה.

<אופיר קבלו: בינואר 2016, כחלק מהנגשת מידע וכדי להקל על חיילי המילואים, ניתן להשיג את הטופס הזה באזור i.p.

<אופיר קבלו: - - - שעובר רישום באתר המילואים, עשרות אלפי חיילי מילואים משתמשים בזה, אלה נתונים שהם רק שלו, כולל טפסים, כולל הגשת בקשות, תהליכים בכלל, זו הפקת טופס 3010 ואז הוא לא צריך לשלוח, הוא יכול שבע שנים אחורה, 24,000 הפקות מקבצים של חיילי המילואים - - - תהליך, מעודדים להשתמש בשירות הזה, מעודדים את המפקדים לעודד את החיילים, להגיש טפסי 3010, למיצוי זכויותיהם.

קארין אלהרר: וכל הכסף - - -

<אופיר קבלו: מי שמגיש מקבל, זה לא, הוא לא מול תקציב, הוא מול - - -

<ישראל אקשטיין: היא שואלת הפוך, האם כל מי שעשה שירות מילואים לפי הנתונים קיבל את הכסף שלו בסופו של יום?

קארין אלהרר: כן.

<אופיר קבלו: יש לי פנייה בהקשר הזה, התהליך שאנחנו - - - עושים הצלבות עם מה - - - כמה נתונים, זה תהליך מאוד מאוד מורכב, שכולל נתונים של בטוח לאומי, נתונים של צה"ל ותהליך השוואתי, אפשר להציג את זה כבסיס נתונים.

<חוסיין חוסייסי: ברמת תשלום ה'מאקרו' אנחנו כבר הגענו למצב של כמעט מאה אחוז בשוטף, מה שאופיר כאן מדבר זה ממש ברמת הפרט הבודד, זה חלק שעדיין חסר ואני מעריך שאנחנו גם את זה נמקד.

<חוסיין חוסייסי: נקבל נתונים מבטוח לאומי, כמה שולם לאותו בן אדם, כי זה גם מן הבטוח הלאומי, נעשה אצלנו הצלבה בתוך הבית, לפי כמות ימי המילואים שהוא עשה, נוודא שהוא - - - המילואים וקיבל את הכסף, מבחינתנו האירוע סגור.

<חוסיין חוסייסי: זה תהליך שאנחנו מקיימים אותו עם בטוח לאומי.

<חוסיין חוסייסי: צריך לזכור שמדובר פה גם על נתוני שכר של אנשים שעובדים באזרחות וצריכים לעבור לצבא, יש פה איזשהו - - -

קארין אלהרר: האם יש פניה יזומה למילואימניקים?

<חוסיין חוסייסי: כן, כן, ודאי, זאת אומרת - - -

<קריאה: למי שאתם רואים שלא בוצע, האם אתם שולחים?

קארין אלהרר: בדיוק.

<חוסיין חוסייסי: אנחנו עדיין לא שם, כמו שאמרתי, כשנקים את המערכת הזו וכשנגיע למצב שאני יודע בכל חודש נתון מי עשה מילואים ולא הגיש בקשה.

קארין אלהרר: או.

קארין אלהרר: קיי.

קארין אלהרר: והשאלה המתבקשת, מתי תהיה המערכת?

<אופיר קבילו: כמה חודשים.

קארין אלהרר: חודשיים?

קארין אלהרר: עשרה?

<אופיר קבלו: דוח - - - מה שאנחנו יכולים לקדם מקדמים, אנחנו מקווים שזה יקרה בחודשים הקרובים מאוד, אבל, אני יכול - - -

<קריאה: הדוח בחודשים הקרובים מאוד.

<חוסיין חוסייסי: אני יכול להרגיע אותך שברמת - - -

קארין אלהרר: "בחודשים הקרובים מאוד" זה מינוח חדש.

קארין אלהרר: כן.

<חוסיין חוסייסי: אני יכול להרגיע אותך שזוהי מערכת ממוכנת שתבדוק את האנשים בצורה אוטומטית, מדברים פה על מערכת שתקבל מידע ותשלוף את מי שלא קיבל אוטומטית ואולי תיזום אישית פנייה לאיש המילואים.

<חוסיין חוסייסי: ברמת הבדיקות הידניות – ואת זה התחלנו כבר בינואר 16', בחודשים ששילמנו את הכספים אנחנו רואים תאימות של כמעט מאה אחוז בין מה ששולם לבין ביצוע - - - אבל בבדיקה ידנית שבוצעה, אנחנו מקבלים קובץ מן הבטוח הלאומי וקובץ מתוך המערכת הצבאית ועושים איזושהי הצלבה, שהיא הצלבה ידנית.

<חוסיין חוסייסי: אנחנו עושים את המהלך היום בצורה ידנית, מה שאופיר מדבר עליו הוא מערכת ממוכנת שאמורה לאתר את האנשים האלה - - -

קארין אלהרר: או.

קארין אלהרר: קיי, עד סוף 2016 אפשר להניח שזה פועל?

<חוסיין חוסייסי: כן.

קארין אלהרר: או.

קארין אלהרר: קיי.

קארין אלהרר: תודה.

קארין אלהרר: רשות התקשוב הממשלתית.

קארין אלהרר: דממה.

קארין אלהרר: "ישראל דיגיטלית".

<קריאה: האם - - -

קארין אלהרר: כן, הם היו בדיון הקודם.

קארין אלהרר: מחשבון זכויות "ישראל דיגיטלית".

<קריאה: ביחד, זה עבר, "ישראל דיגיטלית" עבר למשרד לשוויון חברתי.

קארין אלהרר: טוב.

קארין אלהרר: בטוח לאומי, רצית להוסיף עוד משהו, דבורה?

<דבורה בן ישעיהו: רציתי להגיד שגם אנחנו שולחים מכתבים.

<דבורה בן ישעיהו: אנחנו מאתרים אנשים שבאמת לא מיצו את הזכות שלהם לתגמולי מילואים, אנחנו שולחים אותם, איתרנו 56,000 משרתי מילואים בשנת 2013 ושלחנו לכולם מכתבים.

<חוסיין חוסייסי: מכתבים - - -

<דבורה בן ישעיהו: כן, ברור.

<דבורה בן ישעיהו: כן, יחד עם משרד הביטחון וצה"ל.

<קריאה: והגעתם רק ל-2013?

<דבורה בן ישעיהו: נכון.

<עוז ברקו: מה עם 12',11',10',9'?

<עוז ברקו: על זה אין התיישנות.

<דבורה בן ישעיהו: אחורה אני הבנתי שאנחנו, לשנת 2016 מתוכנן - - -

<עוז ברקו: לא, 16' כבר - - - 13' שלחתם, 12', 11', 10', על זה אין התיישנות.

<דבורה בן ישעיהו: אין התיישנות, נכון.

<עוז ברקו: עד מתי אתם - - - אחורה?

<דבורה בן ישעיהו: יכול להיות שזה כבר בוצע בעבר, אני לא יודעת, אני אברר.

<קריאה: זה לא בוצע.

<דבורה בן ישעיהו: אני לא יודעת.

<עוז ברקו: אתם שלחתם ב-2013 ל-66,000 חיילים?

<דבורה בן ישעיהו: 56.

<עוז ברקו: 56.

<עוז ברקו: עכשיו אחורה.

<עוז ברקו: 2012, 2011, הרי אם אנחנו נכפיל את זה, אז יש פה חתיכת מספר, בהנחה סבירה שאותו מספר יחול גם על 1012 ואפילו יותר, כי אולי המודעות הייתה קטנה יותר, אז אני לא יודע, אז יש יותר, מה קורה עם שנים 12', 11', 10', 09'?

<ליאורה שמעוני: אתם מתכוונים להגיע לשם או שהחלטתם לעצור?

<דבורה בן ישעיהו: אני אבדוק את זה.

<חוסיין חוסייסי: לא אבל - - -

<ליאורה שמעוני: אתם יודעים - - -

<עוז ברקו: הם צריכים לדעת - - - איתם ביחד, הם צריכים לענות.

<חוסיין חוסייסי: ממה שאני מכיר, התבצעה פנייה לכל המעסיקים של - - - במקרים האלה אנחנו מחכים, אתה לא יכול לפנות לבן אדם, הם עוד לא במקום שיודעים לפנות לבן אדם, לזהות אותו, כמו מה שדיברתי על המערכת שאנחנו צריכים לדבר עליה - - -

<עוז ברקו: אבל אם שלחתם ל 13' אז השאלה היא מאוד פשוטה, מה קורה עם 12'?

<חוסיין חוסייסי: ממה שאני מכיר צריכים לעשות את כל השנים.

<עוז ברקו: מה זה?

<חוסיין חוסייסי: ממה שאני מכיר צריכים לעשות את כל השנים.

<חוסיין חוסייסי: ממה שאני מכיר.

<דבורה בן ישעיהו: אני לא רוצה להתחייב על זה אבל אני גם יודעת שזה - - -

<ליאורה שמעוני: אולי הם עשו.

<עוז ברקו: לא, לא, היא הייתה אומרת.

<ליאורה שמעוני: אולי היא לא יודעת גם.

<דבורה בן ישעיהו: אמרתי שאני לא יודעת.

<דבורה בן ישעיהו: אני אבדוק את זה.

<ליאורה שמעוני: מה שאת אומרת, הדיווח שנתת – הוא לגבי 2013?

<ליאורה שמעוני: או שאת לא בטוחה שזה 2013?

<דבורה בן ישעיהו: לא, לא, לא, אני יודעת שב- 2013 איתרנו את - - -

<עוז ברקו: לגבי שרות מילואים ב-2013.

<דבורה בן ישעיהו: נכון.

<דבורה בן ישעיהו: לגבי שנים קודם אני לא יודעת, אני אבדוק את זה.

קארין אלהרר: רן מלמד.

<עו"ד רן מלמד: הערה קטנה לגבי מחשבון זכויות, כמי שיזם אותו לפני כמה שנים, אנחנו העלינו את הנושא מחדש, ממש בימים האחרונים עם שר האוצר, שהחליט להרים את הכפפה.

<עו"ד רן מלמד: אנחנו מזמנים דיון עם הגורמים הרלבנטיים, בין אם בממשלה ובין אם מחוצה לה, אני מקווה שאנחנו נוכל לדווח בקרוב על התקדמות מהירה בנושא הזה.

קארין אלהרר: טוב.

קארין אלהרר: משמח.

קארין אלהרר: רק שניה, משרד הבריאות - - -

<קריאה: יש את העניין של ניצולי השואה שהוגש בתכניות העבודה.

<קריאה: בשבועיים הקרובים זה - - -

קארין אלהרר: בשבועיים הקרובים?

<ליאורה שמעוני: יש נושא שגבירתי, לא התייחסת אליו, כמדומני, אם אני זוכרת נכון, בדיונים הקודמים וזה נושא של הארנונה, ההנחה האוטומטית בארנונה.

<ליאורה שמעוני: מרכז השלטון המקומי התחייב שהוא יבדוק את הנושא, כי חלק מהרשויות המקומיות לא נותנות דוח - - -

קארין אלהרר: יש איזשהו שיח שמתקיים חוץ מהדוח הזה ואני אחזיר אותו ברגע שיהיו תוצאות טובות.

קארין אלהרר: יש לי הרגשה שאנחנו על סיפן של תוצאות טובות.

קארין אלהרר: זה התחיל מחוק האומנה שאושר.

<שלום גנצר: אפשר להעיר הערה בהקשר הזה?

קארין אלהרר: בבקשה.

<שלום גנצר: בתור מי שיש לו שני קרובי משפחה נכים, עם נכויות גבוהות, אני יכול להעיד שיש סחבת, מרגע ההכרה בזכאות של נכות ועד הרגע שהמוסד לבטוח לאומי מזרים את זה בטופס דיגיטלי לרשויות השונות.

<שלום גנצר: כתוצאה מזה, יש delay שיכול להגיע עד כדי חצי שנה, מרגע היכולת למצות את הזכויות ואני אומר את זה באחריות מלאה, אני יכול גם להמציא לכם ראיות.

<עוז ברקו: אנחנו ציינו בדוח, שהצוות הבין-משרדי שהוקם לא הצליח להגיע להסכמה עם המרכז לשלטון מקומי, לגבי כל סוגיית העברת המידע וכרגע המצב הוא שהמרכז לשלטון מקומי עובד בצורה מסוימת, אפילו שלכאורה - - - מהאבחון יגידו שהוא בנכות מסוימת ומעלה, אז הוא בכלל לא צריך להגיש בקשה, כי הוא זכאי בכלל באופן אוטומטי וסביב זה יש הרבה מאוד בעיות.

<עוז ברקו: הדבר הזה, למיטב הבנתי, גם משרד המשפטים פה בעניין - - -

קארין אלהרר: בעניין הארנונה יש גם את הנושא של הרשויות המקומית, שכל רשות לעצמה - - -

<ליאורה שמעוני: רשאית.

<קריאה: כל רשות מתנהלת אחרת.

קארין אלהרר: בעיה משמעותית באמת.

<עוז ברקו: יש חלק מהקצבאות שלא צריך להגיש בקשה, אחר כך באים ומבקשים שיגישו.

קארין אלהרר: לא, לא, יש רשויות, הרי - - -

<קריאה: תלוי באיזו נכות.

קארין אלהרר: יש רשויות - - -

<קריאה: זה מקום שאנחנו כבר יודעים בוודאות, שכל מי שמקבל - - -

קארין אלהרר: כל רשות עושה דין לעצמה אם מותר לה, על פי צו עזר עירוני.

קארין אלהרר: כל רשות יכולה עד 80% הנחה, יש כאלו שלא נותנות בכלל הנחה.

<עוז ברקו: אנחנו מדברים על אלו שקבעו שהן נותנות וכבר עברנו את השלב הזה.

<עוז ברקו: once קבעתם, אם אתם לא רוצים לתת – אין בעיה, אבל once אמרתם שאתם נותנים אז עכשיו בואו נראה איך נותנים, וכשאתם נותנים אז אתם אומרים להם: בואו תגישו בקשה כי לא רוצים להשתמש בקבצים שלהם.

<ליאורה שמעוני: לא מדברים על העניין של השונות בין - - -

<עוז ברקו: אני לא אומר את זה, עיר רשאית לעשות מה שהיא רוצה.

קארין אלהרר: יש כאלה שעושים גם בדיקה של זכאות כלכלית בנוסף.

<עוז ברקו: לא מדברים על מבחן הכנסה, מדברים על פי הקצבאות.

קארין אלהרר: אז אני אומרת, יש רשויות - - -

<שלומי מולכו: מה שקרה, סליחה, מה - - -

קארין אלהרר: שבנוסף - - -

<שלומי מולכו: נכון, נכון, היא צודקת.

קארין אלהרר: לזכאות על פי קיצבאות, בודקים גם זכאות כלכלית.

<שלומי מולכו: אני אתן לכם דוגמה, סליחה, יש רשויות - - -

<עוז ברקו: לפי התקנות שחלות על כל הרשויות המקומיות "אזרח ותיק המקבל קצבת זקנה, שארים או נכות מעבודה, נכה בעל דרגת השתכרות של 75% ומעלה המקבל גימלת סיעוד, אינו חייב להגיש לרשות המקומית בבקשה לקבלת ההנחה".

<קריאה: לא, לא, קיים במציאות.

<קריאה: דהיינו, על סמך קבצים בלבד, הוא יכול לקבל את זה.

<שלומי מולכו: זה לא קיים במציאות.

קארין אלהרר: זה לא תואם את המציאות בכלל.

<עוז ברקו: זו בדיוק הבעיה.

<עוז ברקו: עכשיו, מרכז השלטון המקומי - - -

<שלומי מולכו: סליחה - - -

<עוז ברקו: הוא לא בא לפה להסביר מה קורה פה.

<שלומי מולכו: יש רשויות, סליחה, יש רשויות, לחדד את זה, יש רשויות שכשאתה מגיש את הניירת, או כשבטוח לאומי מעביר להם את הניירת, כשזה נכה מעל 75%, עדיין אותו נכה צריך להציג להם מסמכים לגבי הכנסות, הם רוצים לראות תדפיסי בנק, תלושי שכר של אשתו או כל דבר אחר, כביכול הוא עובר עוד ועדה בתוך הרשות, למרות שהחוק מקנה לו את זה.

<עוז ברקו: אני מדבר על אותן רשויות שאמרו: לא רוצות מבחן הכנסות, מספיקה לנו הידיעה שהוא 65% נכה, עכשיו הוא מגיש את הבקשה.

<קריאה: הבעיה שהמוסד לבטוח לאומי - - -

<שלומי מולכו: זה עדיין אותו דבר.

<דבורה בן ישעיהו: סליחה, על הטענה הזו אני רוצה לציין, בתור אחת שאחראית על כל העברת המידע לגורמי חוץ מהבטוח הלאומי, אנחנו מעבירים כל חודש לחברות התוכנה, את כל הזכאים - - -

<קריאה: כמה חודשים חיכיתי, זה לא מופיע בקובץ.

<דבורה בן ישעיהו: רגע, אני מסבירה, זה לא, בגלל, אל"ף - - -

<קריאה: זו לא הבעיה של - - -

<דבורה בן ישעיהו: לא כל הרשויות קולטות את הקובץ.

<דבורה בן ישעיהו: בעבר שלחנו רק שלש פעמים בשנה, ביולי 2015 התחלנו להעביר, לבקשת, עוד פעם, לבקשת הרשויות העברנו רק שלש פעמים בשנה, מבחינתנו אין בעיה, זו לחיצת כפתור, אנחנו מעבירים כל חודש מאז יולי 2015.

<דבורה בן ישעיהו: יכול להיות שבגלל העיכוב בקבלת החלטה בתביעה, המידע לא הועבר אבל ברגע, once אנחנו מחליטים בתביעה - - -

קארין אלהרר: או.

קארין אלהרר: קיי.

קארין אלהרר: , שלום, אני מציעה - - -

<דבורה בן ישעיהו: זה משהו שעובד - - -

קארין אלהרר: אני מציעה שתדבר איתה.

קארין אלהרר: זה נשמע כמו בעיה.

<דבורה בן ישעיהו: ואנחנו מעבירים גם תאריכי - - -

קארין אלהרר: לא, לא.

<ליאורה שמעוני: בעיה אמתית.

קארין אלהרר: אל"ף, אנחנו נדון בזה בדיון המעקב הבא, השאלה אם יגיעו גם כל הגורמים עם תשובות ברורות.

<עוז ברקו: השאלה מה קורה שאחרי שמעבירים, מה עושה הרשות המקומית עם אותו קובץ, האם היא מתחילה להגיד לו, באופן אקטיבי או פסיבי: עכשיו בוא תבוא אלי.

<קריאה: בוא אני אענה לך - - - ונבדוק אה, כן, בסדר.

<שלומי מולכו: אפשר לענות לו מהשטח.

<שלומי מולכו: יש רשויות שמקבלות את זה, מקבלות את הקובץ מבטוח לאומי ומיד מעבירים ואתה מקבל הודעה בדואר: אתה זכאי.

<שלומי מולכו: יש רשויות שזה עובר אליהן מבטוח לאומי ולמרות שהנכה הוא מעל 75%, אפילו 90%, זה לא מעניין אותן, הן מבקשות לעשות מבחן הכנסה, זאת אומרת, הן מבקשות ממך תדפיסי בנק לראות אם האישה מקבלת יותר - - -

<קריאה: זה לפי כל רשות.

<שלומי מולכו: כל רשות עושה מה שהיא רוצה, החוק, כשאתה אומר, זה נכון בהגדרה, אבל זה לא עובד ככה, זה לא עובד בשטח ככה.

קארין אלהרר: תודה רבה.

קארין אלהרר: משרד הבריאות, בבקשה.

<עבדאללה זועבי: גבירתי ביקשה לו"ז מעודכן להנגשה האתר.

<עבדאללה זועבי: קודם כל ב-2015 עשינו את הסקר, זה שלב הכרחי להנגשת האתר.

<עבדאללה זועבי: הנגשת האתר נכנסה לתכנית העבודה שלנו, כלומר, אנחנו מתחייבים להנגיש את האתר במהלך שנת 2016.

<עבדאללה זועבי: שדה פרסונאלי יושלם במהלך שנת 2016.

<עבדאללה זועבי: הקמת מערך לפירוט מרכזי נקודות השירות לרבות ניווט באמצעות ה- Waze לנקודות השרות, יושלם עד קיץ 2016.

<עבדאללה זועבי: התרגום נדחה – הסיבה של הדחיה היא שרצינו לעדכן את כל המערכת ולהעמיד אותה על שדה נתונים מסוים, המערכת היום אכן יציבה שנה וחצי אחרי עלייה לאוויר, אנחנו מתחייבים להתחיל בתרגום השנה, אני לא מתחייב שאנחנו נסיים את התרגום במהלך השנה הזאת.

<עבדאללה זועבי: אני מקווה שהייתי ברור עם לו"ז מדויק.

קארין אלהרר: היית מאוד ברור, הלוואי והיית ברור קודם בדברים אחרים.

<עבדאללה זועבי: אשמח להגיד את הדברים שלא בסמכותי - - -

קארין אלהרר: אני אגיד לך, תראה, אתה לא באמת אשם, אבל כשמשרד ממשלתי שולח נציג אז מבחינתי, הוא אמור לענות על שאלות.

קארין אלהרר: אני קצת קשה לי עם זה שכל אחד נמצא "בקובייה" שלו ואין לו שום יכולת להגיד משהו מעבר, כי בסוף, אם לך אין סמכות – ואני מקבלת את זה, אז שישלחו עוד נציג, התשובות צריכות להינתן, זה העניין.

קארין אלהרר: אני רוצה לסכם את הדיון הזה, תראו, רווחה, אין שום דבר.

קארין אלהרר: לגבי מרכזי מיצוי שלהם - - -

<נורית וייסברג נקאש: אשמח לשתף ולציין שמשרד הרווחה נערך להנגשת זכויות ללקוחות שלו.

<נורית וייסברג נקאש: אנחנו פרסנו פריסה ארצית בתשעים וחמש רשויות מקומיות, אנחנו מקווים מאוד להשיג תקציב לפריסה ארצית לכל הרשויות המקומיות, מרכזים שנקראים מרכזי העצמה לאוכלוסיות שחיות בעוני והדרה, יש להן מיצוי זכויות - - - מה שעשינו כבר הרבה זמן – מיצוי זכויות פסיבי, היום אנחנו עובדים על מיצוי זכויות אקטיבי, אנחנו יודעים שהלקוחות שלנו הרבה פעמים צריכים מישהו ש"ייקח אותם ביד" ויביא אותם עד למיצוי הזכויות, אנחנו מגיעים להישגים מאד משמעותיים וגם מרגשים - - -

קארין אלהרר: כמה מרכזים יש כאלה?

<נורית וייסברג נקאש: יש לנו תשעים וחמישה ברחבי הארץ.

קארין אלהרר: תשעים וחמישה?

קארין אלהרר: שהם פזורים לכל אורך מדינת ישראל?

קארין אלהרר: מדן ועד אילת?

<נורית וייסברג נקאש: כן, לאשכולות 1-5 וברשויות הגדולות.

<קריאה: בכמה רשויות?

<קריאה: הרשויות הן 25 מרכזים, כי רק בירושלים יש הרבה יותר מאחד, אז בכמה רשויות?

<נורית וייסברג נקאש: יש לנו תשעים וחמש רשויות מקומיות ותשעים וחמישה מרכזים.

<קריאה: תשעים וחמישה מתוך מאתיים חמישים ושלש בארץ.

<נורית וייסברג נקאש: אנחנו בשאיפה מאוד - - -

קארין אלהרר: רק 1-5 ורעננה לא - - -

<נורית וייסברג נקאש: אנחנו מלֻווים גם בתהליכי מחקר והערכה, אנחנו בשאיפה מאוד מאוד משמעותית לראות איך אנחנו מצליחים להרחיב את זה.

<נורית וייסברג נקאש: אנחנו בהחלט מצליחים לעזור ללקוחות שלנו, גם להנגיש זכויות של משרדי הממשלה שיושבים - - -

קארין אלהרר: האם אתם, דרך אגב, מקבלים עדכונים על כל הפיתוחים החדשים?

<נורית וייסברג נקאש: אחד הדברים שחשוב לנו היום הוא לבסס שולחנים משותפים עם שאר משרדי הממשלה - - -

קארין אלהרר: זה מבוסס כבר או שאם רוצים לבסס?

<נורית וייסברג נקאש: אנחנו הכנו את התכנית הזאת בערך לפני 10-12 חודשים, להקים מערך ארצי בפריסה ארצית, זו משימה מאוד מורכבת עם התקשרויות מאוד מסובכות, כרגע אנחנו בהחלט מתארגנים לכיוון של חיזוק ושיתופי פעולה, אנחנו עובדים עם משרד הבריאות, אנחנו עובדים עם הסיוע המשפטי ועם משרד השיכון אנחנו בתהליכים של התנעה של עבודה, אנחנו בהחלט מקווים להצליח ולממש את הזכויות של הלקוחות.

קארין אלהרר: הבנתי, על שולחנות עגולים דרך אגב, אני מברכת, תעשו את זה כמה שיותר מהר, אני רק שואלת, תראי, נעשית עבודה משמעותית גם במשרדי ממשלה אחרים.

קארין אלהרר: מה ששאלתי הוא האם אתם מקבלים עדכונים?

קארין אלהרר: האם אתם מבקשים עדכונים?

קארין אלהרר: מקבלים עדכונים באופן יזום מן המשרדים האחרים?

קארין אלהרר: כי באמת, אם בסוף יש מישהו שיושב עם האזרח, שבדרך כלל יש לו קושי הרבה יותר גדול למצות את הזכויות שלו, בגלל היעדר יכולת כלכלית, אז אני שואלת, האם העובדים הסוציאליים שלכם או מי שנותן את הסיוע, האם הוא מעודכן, כי אחרת איך הוא יועיל בצורה אינטרוונטית?

<נורית וייסברג נקאש: אנחנו עובדים בצורה מאוד אינטנסיבית על קשר ברמה עצמה.

<נורית וייסברג נקאש: ברמת המיקרו, של העובד עצמו, אחד הדברים שאנחנו מאוד מחשיבים הוא, איך הוא מגיע למידע ואיך הוא עושה את התהליכים, כי המידע משתנה כל הזמן.

<נורית וייסברג נקאש: אנחנו מלמדים אותו, איך, כשיש לו סוגיה ברמת לקוח, איך הוא מוצא את המידע הכי עדכני ואמין באותה עת, אנחנו גם חותרים לנושא של סוגיות לוקאליות ופתרונות לוקאליים, מול המשרדים הרלבנטיים, אנחנו מלמדים אותו שיטה, אנחנו לא יכולים לתת לעובדים הסוציאליים שהיום נמצאים, את כל הידע שנמצא בכל אחד מהמשרדים, הידע הוא עצום, אני רואה חברים במשרדי ממשלה שלא יודעים מה קורה בתוך המשרד שלהם.

<נורית וייסברג נקאש: אנחנו מאמינים שכשאנחנו מלמדים את השיטות, אנחנו מצליחים היום להגיע לתנועה שמרבית העובדים הסוציאליים - - - תכניות הכשרה, זוכים להכשרה, יש לנו מאה עובדים סוציאליים ייעודיים רק לנושא מיצוי זכויות, הנושא הזה הולך ותופס לשמחתי הרבה, כעובדת סוציאלית ותיקה, כי יש משהו של חזרה לשורשים של הפרופסיה, שבתוכה גדלתי, לעסוק בנושא של מיצוי זכויות.

<נורית וייסברג נקאש: אני בהחלט חושבת שדיונים מהסוג הזה מעלים ומחדדים את הצורך בזה, וגם את האטרקטיביות ואת המרכזיות של זה בסדר היום הציבורי ואני מברכת על העבודה הזאת של הועדה.

קארין אלהרר: טוב, 'ישר כח', כן, שלום גנצר.

<שלום גנצר: ישנם גופים ציבוריים נוספים שעל פי חוק אמורים לתת הנחות לנכים ומשום מה לא הוזמנו או שלא הגיעו לכאן.

<שלום גנצר: אני מדבר על חברת החשמל, אני מדבר על תאגידי המים, אני מדבר על רשות המסים עם כל ההנחות, אני ממליץ שבדיון הבא, אם יהיה כזה, להזמין גם אותם, כי גם הם אמורים על פי החוק, על פי הנספחים של סיכומי הועדות הרפואיות, אמורים גם הם לתת הנחות.

קארין אלהרר: או.

קארין אלהרר: קיי.

קארין אלהרר: - - -

<ליאורה שמעוני: סליחה, הם אמורים לקבל את הקובץ - - -

<שלום גנצר: הם לא מכבדים אותו.

<ליאורה שמעוני: מן הבטוח לאומי.

<שלום גנצר: הם לא מכבדים אותו.

קארין אלהרר: שלום, תודה רבה על ההערה, היא חשובה, הם לא מבוקרים בדוח הזה אבל אנחנו בהחלט נזמין אותם לדיון הבא.

<נעמי מורביה: אפשר הערה קטנה?

קארין אלהרר: כן.

<נעמי מורביה: הערה קטנה.

<נעמי מורביה: נעמי מורביה, יושבת ראש מטה מאבק הנכים בישראל.

<נעמי מורביה: נציגת פורום הארגונים.

<נעמי מורביה: יש איזושהי בעיה נוספת, שאנחנו כל הזמן מדברים סביבה אבל לא נוגעים בה.

<נעמי מורביה: הבעיה היא שנוצר מידור בין האזרח לבין כל המוסדות האלה, שאמורים למצות את הזכויות שלנו, ואלה כל מספרי הטלפון "כוכבית", למעשה, היום, האזרח ממודר, הוא מגיע למוקדים שהם במקרה הטוב מיקור חוץ, הוא לא מקבל תשובות, לא לכולם יש נגישות לאינטרנט, לא לכולם יש אינטרנט, אנחנו מדברים על אוכלוסייה מוחלשת וחלשה, ובאמת, עיקר הקשר שלהם עם אותם מוסדות הוא הטלפון, אבל ברגע שהם לא מצליחים להגיע לכלום, בגלל הכוכביות והניתובים, הניתובים האלה מסבכים.

<נעמי מורביה: אדם שהוא לא – נקרא לזה הכי – איך אני אגדיר את זה, בן אדם רגיל, פשוט, הדיוטות, לא כולם מסתדרים עם כל הדברים האלה, ולזה אין מענה, אין פתרון, כי אם את שולחת בפקס אז את לא יודעת אם זה הגיע, כדי לבדוק אם זה הגיע המספר שאת יכולה לחייג זה כוכבית, בכוכבית לא יודעים להגיד אם הפקס הגיע או לא הגיע - - -

קארין אלהרר: א.

קארין אלהרר: קיי.

קארין אלהרר: ההערה ברורה.

קארין אלהרר: תודה.

קארין אלהרר: משרד הרווחה, רצית להשיב?

<נורית וייסברג נקאש: כן, אני רוצה להגיד שאחד הצעדים שאנחנו מתכננים מול "ישראל דיגיטלית" ואני מזמינה שוב את המשרדים, הוא לראות איך אנחנו מתגברים ומגדילים את המערך של האוריינות הדיגיטלית של הלקוחות שלנו, כדי שהם יוכלו לצרוך טוב יותר את השירותים במשרדי הממשלה הדיגיטליים, כולל הכשרה של הלקוחות בנושא של מיצוי זכויות דרך אתרי האינטרנט, בוודאי הורים עם ילדים.

<נעמי מורביה: אבל לא לכולם יש אינטרנט.

<קריאה: יש גם על זה, כל "ישראל דיגיטלית" - - -

קארין אלהרר: או.

קארין אלהרר: קיי.

קארין אלהרר: , למשרד הרווחה אני אומר שיש עדיין אוכלוסייה – היא אולי לא עצומה, אבל יש אוכלוסייה שזה עדיין לא נותן לה מענים ופתרונות.

קארין אלהרר: אני רוצה לסכם את הדיון.

קארין אלהרר: אני – איך לומר זאת בעדינות, מאוכזבת.

קארין אלהרר: כשמגיעים להמשך דיון אז בוודאי צריך שיהיו תשובות לגבי שאלות שעלו בדיונים קודמים, אני לא מצליחה להבין איך אפשר להתקדם בלי זה.

קארין אלהרר: אני כמובן אקיים דיון מעקב בעניין בתחילת המושב הבא.

קארין אלהרר: הייתה מחשבה לקיים אותו כבר ביום חמישי הקרוב אבל, אני רוצה בכל זאת לאפשר למשרדים הממשלתיים שעדיין צריכים להיפגש ולתת חוות דעת משפטיות, למצות את היכולת הזאת.

קארין אלהרר: אני לא אוותר לכם, אני מודיעה לכם שאני לא אוותר לכם, זה דיון שלישי – יהיה דיון עשירי.

קארין אלהרר: יהיה.

קארין אלהרר: עליי.

קארין אלהרר: ואם צריך נביא את כולם מהתחלה, ונדון עד שתגידו: 'עשינו' אז לתשומת לבכם.

קארין אלהרר: משרד הבריאות, תכתבו, זה יהיה כתוב גם בפרוטוקול ואני ממליצה באופן כללי לקרוא את הפרוטוקול לפני שמגיעים לדיון, כי זה יכול לעזור.

קארין אלהרר: לדיון הבא, הנושא של טופס 17, הנושא של מיצוי זכויות ניצולי שואה הבנתי שהוא "בתכניות העבודה" אבל שוב, אני רוצה לדעת מתי זה קורה.

קארין אלהרר: לגבי האתר, אתם פירטתם את הלו"ז.

קארין אלהרר: בטוח לאומי, לעדכן בכל השאלות ששאלתי, גם לגבי האתר, גם לגבי החזר בטוח למקבלי קצבת זקנה שעובדים - - -

<דבורה בן ישעיהו: על זה יש לנו עדכון, אנחנו לא נשאלנו.

קארין אלהרר: או.

קארין אלהרר: קיי.

קארין אלהרר: לגבי הנגשת זכויות באמצעות עובדים סוציאליים, גם יש לכם תשובה?

<דבורה בן ישעיהו: על זה אני אתן תשובה מסודרת.

קארין אלהרר: או.

קארין אלהרר: קיי.

קארין אלהרר: האם יש אפשרות להגיש תביעה באתר?

<דבורה בן ישעיהו: יש.

קארין אלהרר: יש, או.קיי.

קארין אלהרר: לגבי הדברים הנוספים, אמרנו, המחקרים של מיצוי זכויות, נגישות אתר האינטרנט לאזור האישי.

<דבורה בן ישעיהו: ביררתי כרגע, תעלה בקרוב ממש פריסה שהיא מונגשת.

<דבורה בן ישעיהו: ממש.

קארין אלהרר: "בקרוב ממש" זה חודש?

<דבורה בן ישעיהו: כן.

<דבורה בן ישעיהו: אפשר להגיד חודש חודשיים.

קארין אלהרר: או.

קארין אלהרר: קיי.

קארין אלהרר: , רשמתי לפניי.

קארין אלהרר: הדיון הבא יהיה אחרי הפגרה אז יש יותר מחודשיים לוודא שזה קורה.

קארין אלהרר: משרד הביטחון, עבודה יפה, אני אשמח שבדיון הבא תעדכנו שהכול עלה וקיים, גם בעניין של השנים הקודמות.

קארין אלהרר: בקשר שלכם עם בטוח לאומי, 2013 זה יופי אבל יש גם אחרי, זאת אומרת, לפני.

קארין אלהרר: רשות התיקשוב הדיגיטלי, רשות ממשלתית "ישראל דיגיטלית", הועדה תוציא מכתב לפיו אנחנו רואים בחומרה שהם הוזמנו ולא הגיעו, למרות שהם היו מאוד פעלתניים ועם המון רעיונות בדיון הקודם, לא טרחו להגיע לדיון הזה.

קארין אלהרר: אני לא מצליחה להבין, זה נראה לי הדבר הבסיסי ביותר – מיצוי זכויות ואם זה לא עובד אז לאן נגיע?

קארין אלהרר: לדיון הבא אני מבקשת להזמין, גם את נציגי השלטון המקומי שעוסקים בארנונה וגם את חברת החשמל ונציגי תאגידי המים.

קארין אלהרר: המשרד לשוויון חברתי, הגיע הזמן שהשוויון החברתי לא יהיה רק - - -

<קריאה: זה במשרד - - -

קארין אלהרר: זה תחת משרד ראש ממשלה – הכול.

קארין אלהרר: בכל מקרה, השוויון החברתי צריך לבוא לידי ביטוי גם בוועדה.

קארין אלהרר: תודה רבה לכולם, הישיבה נעולה.